ซื้อดีลมากิน ตั้งแต่ช่วงแรกๆ บอกเลยร้านนี้พนักงานเชียร์เบียร์เยอะมาก แต่ลูกค้าไม่เยอะเท่าไหร่ เวลาคุณไปนั่ง จะเกิดกรณีการรินน้ำรินเหล้า อยู่ตลอดเวลา

เปรียบดังว่า มีคำสั่งในหัวว่า ต้องรินน้ำๆๆๆๆๆๆ คือมิชชั่น
บางทีกินน้ำไปอึกเดียว มารินให้อีกละ จนต้องเก็บขวดน้ำไว้เอง ไม่ให้รินให้เลย บอกเดี๋ยวรินเอง

ใครไม่รู้ กลัวดูไม่ดี ตอนเช๊คบิลอาจร้องได้ ไมค่าน้ำ+น้ำแข็งแพงจังแว๊ 

เนื่องจากซื้อดีลไว้หลายใบมาก เลยต้องเตรียมใจเพื่อไปสู้กับพนักงานรินน้ำไว้แล้ว ครั้งถัดๆมาบอกเลย พี่ไม่เอาน้ำแข็ง และเดี๋ยวรินน้ำเอง จบปึ้ง แต่ไม่วาย ยังมาด้อมๆมองๆขวดตลอดๆ

มาว่าด้วยเรื่องอื่นๆต่อ

บรรยากาศ
ร้านนี้ทำออกแนวย้อนยุค คล้ายๆเพลินวาน ตกแต่งด้วยไม้เก่าๆ เฟอร์ที่ทำให้ดูเหมือนสมัยคุณยายยังสาว ไรงี้ ก็ถือว่าเก๋ดี 

มีทั้ง outdoor และ indoor ดนตรีสดก็มีบางวัน ออกแนวเพลงไม่วัยรุ่นมาก เสียงค่อนข้างดัง ถ้าพาคนแก่ไปก็ไม่เหมาะ

ให้ 7/10

เมนู
อาหารไทย มีหลากหลาย และชอบเขียนชื่อเมนูให้แลดูอลัง แต่พอเสริฟมา อ่าว ไหงผิดคาด ไม่เห็นจะใช่เลย เช่น น้ำพริกกะปิ ปลาทูคลองโคน แต่พอกิน ไรแว๊ 

ราคา
ค่อนข้างกลางๆ บางเมนูก็แพง แต่ถ้าซื้อดีลมาจะคุ้ม เพราะจ่าย 50% 

รสชาติ 
บางเมนูผิดหวังมาก อาจเป็นเพราะเราซื้อดีลรึเปล่า เช่น น่องนางสะท้านทรวง ฟังดูยังไงๆก็เนื้อน่องลายแน่ๆ ตอนเสริฟออกมาเอาปีกไก่มาให้ ถามแล้วก็บอกนี่แหละ น่องนาง !!!

หรือสั่ง น้ำพริกกะปิ ปลาทู คลองโคน 200 บาท ในรูปดูดีสวยงาม จัดมาเป็นเซท มีผัก มีน้ำพริกกะปิ ปลาทูทอดและไข่ชะอม พอเสริฟ ปรากฏ ไข่ชะอมเย็นมาก มีกลิ่นตุๆเหมือนใกล้เน่า ปลาทูธรรมดา ไม่ได้หน้างอคอหักอะไร และที่สำคัญ เย็นชืดมาก ส่วนน้ำพริกกะปิ ขอบอกคำเดียว นี่คือน้ำพริกกะปิที่ห่วยที่สุดเท่าที่เคยกินมา รสชาติแบบว่า ไม่ใช่แน่ๆ

สรุปไม่ได้โวยวาย แต่ไม่กิน จบนะ 

อื่นๆ เช่น ปลากะพงทอดน้ำปลา รสชาติใช้ได้ แต่ให้ตัวเล็ก ถ้าคุณใช้ดีล เหมือนเอาของเกรดด้อยมาขาย แล้วหลอกว่าลด 50% อ่ะ 

อื่นๆที่อร่อย เช่น แกงส้ม ปลาหมึกนึ่งมะนาว 

สรุปรสชาติ ให้ 7/10
คุณภาพวัตถุดิบ ให้ 5/10 ตาดีได้ตาร้ายเสียนะเออ จำไว้

ที่จอดรถ
แต่ก่อนจะมาลานกว้างๆให้จอด ตอนนี้มีแต่หน้าร้านเท่านั้น ซึงถือว่าแคบมาก คงต้องแย่งชิงที่จอดกันอยู่ ได้ไม่น่าจะเกิน 10 คัน แล้วคนโบกรถ นี่ขี้เกียจโครตๆ ตอนขับมาไม่โบกหรอกจ๊ะ พอจะออกเท่านั้นแหละ ขยันขึ้นมาทันที แล้วถ้าคุณไม่ให้ทิปนะ คุณก็เชิญขับออกเองเลย ไม่มีการโบกอะไรใดๆแน่นอน เหมือนว่า เงินมาข้าขยับ เงินไม่รับข้าบาย 555

เอาไปเลย 3/10 ขี้เกียจตัวเป็นขนขนาดนี้

สรุป ถ้าคุณคิดจะซื้อดีลมากิน เพื่อให้เกิดความคุ้มค่า ประหยัด ได้กินของดีราคาถูก ก็จงเตรียมใจ ในเรื่องส่วนเกินค่าน้ำ น้ำแข็ง ให้ดี ทางที่ดีควรบอกเค้าไปเลย เอาน้ำขวดเดียว สองขวดพอ ไม่ต้องให้เค้าคาดหวัง ไม่งั้นแร้งทึ้งชัว

และคุณภาพ ปริมาณก็เช่นกัน ตาดีได้ตาร้านเสีย นะ 

แต่ถ้าคุณอยากลอง อยากได้บรรยากาศชิวๆ ซึ่งถ้าไม่มีดนตรีมันก็ไม่ชิวหรอก พนักงานเชียร์เบียร์เป็นสิบยืนออกัน คุยกันอยู่ คุณจะชิวยังไง ก็ลองมาดูจะได้รู้ได้เห็น
ไม่แน่เค้าอาจเปลี่ยนไปแล้วก็ได้ 

ภาพรวม ให้ 6/10